पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार को अधिकतम तापमान 36 डिग्री व न्यूनतम तापमान 23 डिग्री रहा। मई के तीसरे दिन ऐसी स्थिति 11 साल में पहली बार बनी। अधिकांश साल अधिकतम तापमान 40 डिग्री से ज्यादा ही रहा। लेकिन इस साल स्थिति विपरीत है। दो दिन से बादल छा रहे हैं। हालांकि मौसम विभाग का अनुमान है कि सक्रिय सिस्टम कमजोर होते ही गर्मी बढ़ेगी। अगले दो दिन मौसम में उतार-चढ़ाव के बीच बादल छाए रहने का अनुमान है।
सोमवार को सुबह से शाम तक अधिकांश समय के लिए मौसम में उतार-चढ़ाव हुआ। इस दौरान बादल छाए रहे। दोपहर में धूप खिलने से उमस का सामना करना पड़ा। रविवार की तुलना में दिन व रात का पारा स्थिर रहा। शाम 5 बजे नमी की मात्रा 39 फीसदी रही। इस दौरान 9 किमी प्रतिघंटे की रफ्तार से हवा चली। हालांकि मौसम विभाग ने एक दिन पहले बारिश होने की संभावना जताई थी लेकिन शाम तक यह स्थिति नहीं बनी। मौसम वैज्ञानिक एचपी चंद्रा ने बताया कि एक द्रोणिका पश्चिमी उत्तर प्रदेश से पूर्वी उत्तर प्रदेश, बिहार, उप हिमालयीन पश्चिम बंगाल होते हुए असम तक 1.5 किलोमीटर ऊंचाई तक स्थित है। वहीं चक्रीय चक्रवाती घेरा उत्तर अंदरुनी कर्नाटक के ऊपर 0.9 किलोमीटर ऊंचाई पर स्थित है। दक्षिणी भाग में बंगाल की खाड़ी से नमी आ रही है। जिसके कारण 4 मई को एक दो स्थान पर हल्की बारिश होने या गरज-चमक के साथ छींटे पड़ने की संभावना है। अंधड चलने की भी संभावना है। मध्य और उत्तर भाग में अधिकतम तापमान में वृद्धि संभावित है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn